
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 745 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ορίων αιγιαλού, παραλίας στη θέση 
«Κούτσι», Δήμου Υδρούσας, νήσου Άνδρου. 1 

Κήρυξη ως αναδασωτέας έκτασης εμβαδού 311.174,637 
τ.μ. στη θέση «ΜΟΛΟΓΓΟΣ» περιφέρειας Δ.Δ. Μαυ- 
ρονερίου, Δήμου Δαύλειας, του Νομού Βοιωτίας. . 2 

ΑΠΟΦΑΣΕΙ Σ 

Αριθμ. 11803 (1) 


Καθορισμός ορίων αιγιαλού, παραλίας στη θέση «Κού- 
τσι», Δήμου Υδρούσας, νήσου Άνδρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 3, 4, 5 και 6 ν. 2971/2001 
(Φ.Ε.Κ. 285/Α/19.12.2001) «περί αιγιαλού και παραλίας». 

2. Τις διατάξεις του άρθρου 1 του ν.δ. 439/1970 «περί 
συμπληρώσεως των διατάξεων περί αιγιαλού». 

3. Τις διατάξεις του άρθρου 1 του ν. 3200/1955 «περί 
διοικητικής αποκέντρωσης», όπως αυτές τροποποιήθη¬ 
καν και ισχύουν σήμερα. 

4. Τις διατάξεις του άρθρου 19 παράγρ. 5 ν. 2344/1995, 
του άρθρου 52 παρ. 6 ν. 2218/1994, του άρθρου 4 παρ. 7 
του ν. 2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συν¬ 
δυασμό με αυτές του άρθρου 14 παρ. 2 του ν. 2399/1996 
με τις οποίες προβλέπεται η κατάργηση των θέσεων 
των Περ/κών Δ/ντών, οι αρμοδιότητες πλέον του οποίου 
περιήλθαν στο Γενικό Γραμματέα της Περιφέρειας και 
ασκούνται από τον αναπληρωτή Περ/κό Δ/ντή. 

5. Τις διατάξεις του τετάρτου εδαφίου της παρ. 2 
του άρθρου 1 και της παρ. 6 του ιδίου άρθρου του 
ν. 2503/1997 «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (Φ.Ε.Κ. 107/Α), σύμφωνα με 
τις οποίες οι Περιφερειακές Υπηρεσίες του Υπουργεί¬ 
ου Οικονομικών, που συγκροτούσαν την Περιφερειακή 
Διοίκηση του Νομού ή της Νομαρχίας, δεν υπήχθησαν 
στην ενιαία οργανική μονάδα της Περιφέρειας, ούτε 

καταργήθηκαν αλλά αποτελούν από 1.9.1997, Υπηρεσίες 
του Υπουργείου Οικονομικών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γ ενικού Γ ραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1.9.1997 στον Υπουργό Οικονομικών. 

7. Την υπ’ αριθμ. 37930/Δ10Ε 1264/14.10.2005 (Φ.Ε.Κ. 
Β/1432) κοινή απόφαση του Πρωθυπουργού και του 
Υπουργού Οικονομίας και Οικονομικών, οι οποίες αφο¬ 
ρούν αρμοδιότητες, που περιέρχονται κατά των ανωτέ¬ 
ρω, στους Γ ενικούς Γ ραμματείς Περιφέρειας. 

8. Το ν. 3220/2004, «Μέτρα αναπτυξιακής και κοινω¬ 
νικής πολιτικής-αντικειμενοποίηση του φορολογικού 
ελέγχου κ.α. διατάξεις (Φ.Ε.Κ. 15/Α/28.1.2004. 

9. Την υπ’ αριθμ. 1030067/296/Α006/7.4.2004, εγκύκλιο, 
της Δ/νσης Οργάνωσης του Υπουργείου Οικονομίας και 
Οικονομικών. 

10. Την από 10.11.2005 έκθεση της Επιτροπής καθο¬ 
ρισμού των ορίων αιγιαλού, παραλίας, στην περιοχή 
«Κούτσι», Δήμου Υδρούσας, νήσου Ανδρου και το από 
Οκτώβριο του 2004 κτηματολογικό, υψομετρικό, τοπο- 
γραφικό διάγραμμα, εξαρτημένο από το κρατικό δίκτυο 
Γ.Υ.Σ., (ΕΓΣΑ 87), κλίμακας 1:500, το οποίο συντάχθηκε 
από τον Τοπογράφο Μηχανικό Νικόλαο Ζαννή, σε μία 
πινακίδα, ελέγχθηκε για την ακρίβεια της αποτύπωσης 
στις 10.11.2005 από τον Θεόδωρο Κιουπίδη, Τεχνολόγο 
Τοπογράφο Μηχανικό της Κτηματικής Υπηρεσίας Ν. 
Κυκλάδων και θεωρήθηκε την ίδια ημερομηνία, από τον 
Στέλιο Σεζένια, Προϊστάμενο της Κτηματικής Υπηρεσίας 
Ν. Κυκλάδων. 

11. Το υπ’ αριθμ. 544.5/598/06/6.6.2006 έγγραφο του 
Γ ενικού Επιτελείου Ναυτικού, αποφασίζουμε: 

Επικυρώνουμε την από 10.11.2005 έκθεση της κατά 
το άρθρο 3 του ν. 2971/2001 αρμόδιας επιτροπής για 
τον καθορισμό των ορίων αιγιαλού και παραλίας στη 
θέση «Κούτσι», Δήμου Υδρούσας, νήσου Ανδρου καθώς 
επίσης και το από Οκτώβριο του 2004 κτηματολογι- 
κό, υψομετρικό τοπογραφικό διάγραμμα, εξαρτημένο 
από το κρατικό δίκτυο Γ.Υ.Σ. (ΕΓΣΑ), κλίμακας 1:500, 
το οποίο συντάχθηκε από τον Τοπογράφο Μηχανικό 
Νικόλαο Ζαννή, σε μία πινακίδα, ελέγχθηκε ως προς 
την ακρίβεια της αποτύπωσης στις 10-11-2005, από το 
Θεόδωρο Κιουπίδη, Τεχνολόγο Τοπογράφο Μηχανικό 
της Κτηματικής Υπηρεσίας Ν. Κυκλάδων και θεωρήθηκε 

την ίδια ημερομηνία από το Στέλιο Σεζένια, προϊστάμενο 
της Κτηματικής Υπηρεσίας Ν. Κυκλάδων. 

Στο τοπογραφικό αυτό διάγραμμα καθορίσθηκε: 

α) Η οριογραμμή του αιγιαλού με κόκκινη συνεχή πο¬ 
λυγωνική γραμμή και στοιχεία 1, 2, 3. 24, 25, 26. 

β) Η οριογραμμή της παραλίας με κίτρινη συνεχή πο¬ 
λυγωνική γραμμή και με στοιχεία Τ, 2', 3',., 24', 25', 

26'. 

Αποφαινόμαστε, ότι δεν υφίσταται παλαιός αιγιαλός. 

Στη ζώνη του αιγιαλού υπάρχει ένα ερειπωμένο πέ¬ 
τρινο κτίσμα. 

Η ζώνη παραλίας έχει πλάτος 10 μ. διότι διαφορετικά 
δεν εξυπηρετούνται οι σκοποί του άρθρου 1 παρ. 2 του 
ν. 2971/2001. 

Δεν εξαιρούνται τα κτίσματα (ξερολιθιές), που βρί¬ 
σκονται στη ζώνη παραλίας. 

Η απόφαση αυτή, με την έκθεση της επιτροπής και το 
τοπογραφικό διάγραμμα να δημοσιευθούν στην Εφημε¬ 
ρίδα της Κυβερνήσεως. 

Ερμούπολη, 10 Ιουλίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(ΑΡΘΡΟ 3 ν. 2971/19.12.2001) 

Για τον καθορισμό των ορίων του αιγιαλού που γίνεται 
για πρώτη φορά στη θέση «ΚΟΥΤΣΙ» Δήμου Υδρούσας, 
Ν. Άνδρου. 

Στην Ανδρο, σήμερα 10.11.2005, οι υπογεγραμμένοι: 

1. ΣΤΕΛΙΟΣ ΣΕΖΕΝΙΑΣ, προϊστάμενος της Κτηματικής 
Υπηρεσίας του Νομού Κυκλάδων, ως πρόεδρος, 

2. ΘΕΟΔΩΡΟΣ ΚΙΟΥΠΙΔΗΣ, Τεχν. Τοπογράφος Μη¬ 
χανικός, της Κτηματικής Υπηρεσίας Ν. Κυκλάδων, ως 
μέλος, 

3. ΚΩΝ/ΝΟΣ ΤΣΑΓΚΑΛΙΔΗΣ, Αναπληρωτής Λιμενάρχη 
Άνδρου, ως μέλος, 

Γ ραμματέας της επιτροπής είναι η Αγγελική Ψιλλο- 
πούλου, υπάλληλος της Κτηματικής Υπηρεσίας Ν. Κυ¬ 
κλάδων. 

Τ α μέλη της Επιτροπής: 

4. Ο Διευθυντής της Διεύθυνσης Πολεοδομίας Νομαρ¬ 
χιακής Αυτοδιοίκησης Ν. Κυκλάδων και 

5. Ο Διευθυντής Χωροταξίας και Περιβάλλοντος της 
Γ ενικής Γ ραμματείας Περιφέρειας Ν. Κυκλάδων αν και 
προσκλήθηκαν με την υπ’ αριθμ. οικ. 2131/8.11.2005 πρό¬ 
σκληση του προέδρου, δεν παρευρέθησαν αποτελού- 
ντες την επιτροπή καθορισμού των ορίων του αιγιαλού 
δυνάμει του άρθρου 3 του ν. 2971/19.12.2001, μεταβήκαμε 
επί τόπου στην προαναφερθείσα περιοχή και 

Λαβόντες υπ’ όψη: 

1. Την από 16.11.2004 αίτηση καθορισμού του Νικολάου 
Ζανή, των ορίων του αιγιαλού στην εν λόγω θέση. 

2. Το τοπογραφικό, υψομετρικό και κτηματολογικό διά¬ 
γραμμα, εξαρτημένο από το κρατικό δίκτυο Γ.Υ.Σ. (ΕΓΣΑ 
87) το οποίο συντάχθηκε τον Οκτώβριο του 2004 από 
τον Νικόλαο Ζαννή, τοπογράφο μηχανικό, σε μία πινα¬ 
κίδα σε κλίμακα 1:500, το οποίο ελέγχθηκε επιτόπου. 


3. Στις 10.11.2005 από τον Θεόδωρο Κιουπίδη, τεχνο¬ 
λόγο τοπογράφο μηχανικό, της Κτηματικής Υπηρεσίας 
Ν. Κυκλάδων και θεωρήθηκε την ίδια ημερομηνία από 
τον Στέλιο Σεζένια, Προϊστάμενο της Κτηματικής Υπη¬ 
ρεσίας Ν. Κυκλάδων. 

4. Τις διατάξεις του ν. 2971/2001 «Αιγιαλός, παραλία και 
άλλες διατάξεις» όπως αυτός ισχύει, και το ν. 1337/1983 
καθώς και την προς αυτόν σχετική Δικαστηριακή και 
Διοικητική Νομολογία. 

5. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 
ξηράς καθώς και τα στοιχεία που προβλέπονται από 
το άρθρο 9 του ν. 2971/2001 και ειδικότερα: 

Τη γεωμορφολογία του εδάφους, για την οποία ανα¬ 
λυτικά αναφέρεται ότι: 

1. Η μορφολογία της ακτής είναι μικτή. Βόρεια υφί- 
σταται αμμώδης ακτή μήκους 150 μ. περίπου, η οποία 
νοτιότερα μετατρέπεται σε βραχώδη ακτή με απότομες 
κλίσεις και ύψη στέψης από 1 μ. ως 20 μ. Εν συνεχεία 
ακολουθεί ακτή με χαλαρά ιζήματα (κροκάλες, χαλίκια, 
πέτρες.). 

2. Της ακτής συνέχονται εκτάσεις λοφώδεις με από¬ 
τομες αλλά ομοιόμορφες και ομαλές κλίσεις, εκτός 
σχεδίου και αδόμητες. 

3. Η βλάστηση είναι φυσική θαμνώδους μορφής, (σχίνα, 
πουρνάρια, κλπ.). 

4. Η περιοχή προσβάλλεται από ανέμους δυτικών δι¬ 
ευθύνσεων και έχει μεγάλο ανάπτυγμα πελάγους. 

5. Η μορφολογία του πυθμένα είναι ανώμαλος, βραχώ¬ 
δης και με μεγάλα βάθη κοντά στην ακτογραμμή. 

6. Κατά μήκος της ακτής δεν υφίστανται τεχνικά έργα, 
εκτός από τμήματα ξερολιθιών και ένα ασκεπές ερει¬ 
πωμένο, πέτρινο κτίσμα. 

7. Δεν διαπιστώθηκαν καταγεγραμμένα δημόσια κτή¬ 
ματα. 

8. Δεν υφίσταται κτηματολόγιο. 

9. Δεν υφίσταται ευπαθή οικοσυστήματα, χωροταξικές 
μελέτες κ.λπ.. 

10. Δεν υπάρχουν παράκτιοι φυσικοί πόροι, αποφα¬ 
σίζουμε: 

1. Καθορίζουμε επί του ανωτέρω τοπογραφικού δια¬ 
γράμματος: 

α) Την οριογραμμή του αιγιαλού με κόκκινη συνεχή 
πολυγωνική γραμμή και στοιχεία 1, 2, 3.24, 25, 26. 

β) Την οριογραμμή της παραλίας με κίτρινη συνεχή 

πολυγωνική γραμμή και στοιχεία Τ, 2', 3'.24', 25', 

26'. 

Αποφαινόμαστε, ότι δεν υφίσταται παλαιός αιγιαλός. 

Στη ζώνη του αιγιαλού υπάρχει ένα ερειπωμένο πέ¬ 
τρινο κτίσμα. 

2. Η ζώνη παραλίας έχει πλάτος 10 μ. διότι διαφορε¬ 
τικά δεν εξυπηρετούνται οι σκοποί του άρθρου 1 παρ. 
2 του ν. 2971/2001. 

3. Δεν εξαιρούνται τα κτίσματα, (ξερολιθιές), που βρί¬ 
σκονται στη ζώνη παραλίας. 

Η Επιτροπή 

Ο Πρόεδρος Τα Μέλη 

ΣΤΕΛΙΟΣ ΣΕΖΕΝΙΑΣ ΘΕΟΔΩΡΟΣ ΚΙΟΥΠΙΔΗΣ 

ΚΩΝ/ΝΟΣ ΤΣΑΓΚΑΛΙΔΗΣ 

Αριθμ. 3037 (2) 

Κήρυξη ως αναδασωτέας έκτασης εμβαδού 311.174,637 
τ.μ. στη θέση «ΜΟΛΟΓΓΟΣ» περιφέρειας Δ.Δ. Μαυρο- 
νερίου, Δήμου Δαύλειας, του Νομού Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις του άρθρου 7 του ν. 2503/1997 «Διοίκη¬ 
ση- Οργάνωση- Στελέχωση της Περιφέρειας κ.λπ.». 

3. Τις διατάξεις του ν. 998/1979 « Περί προστασίας 
των δασών και των δασικών εν γένει εκτάσεων της 
χώρας», όπως τροποποιήθηκαν με το ν. 3208/2003 και 
συγκεκριμένα: 

α) του άρθρου 41 παρ. 1 β) του άρθρου 38 παρ. 1. 

4. Τις διαταγές του Υπουργείου Αγροτικής Ανάπτυξης 
και Τροφίμων με αριθμ.: 

α) 160417/1180/8.7.1980 

β) 182447/3049/24.9.1980. 

5. Την υπ’ αριθμ. 5440/12.12.2003 (Φ.Ε.Κ. 1961/Β/31.12.2003) 
απόφαση του Γ.Γ.Π.Σ.Ε. που αναφέρεται στη μεταβίβαση 
δικαιώματος υπογραφής «Με εντολή Γενικού Γραμμα- 
τέα» στους προϊσταμένους των Δασικών Υπηρεσιών, 
όπως τροποποιήθηκε με την υπ’ αριθμ. 5306/31.10.2005 
όμοια (Φ.Ε.Κ. 1562/Β/11.11.2005). 

6. Την υπ’ αριθμ. 2621/30.6.2006 πρόταση του Δασαρ¬ 
χείου Λιβαδειάς, από την οποία προκύπτει ότι η έκταση 
που αναφέρεται στο θέμα είχε κατά το χρόνο κατα¬ 
στροφής της που έγινε από πυρκαγιά την 3.6.2006, Δα¬ 
σικό χαρακτήρα κατά την έννοια του άρθρου 3 παρ. 2 
του ν. 998/1979, όπως τροποποιήθηκε με το ν. 3208/2003, 
καλυπτόμενη από βλάστηση αειφύλλων - πλατύφυλλων 


και ως εκ τούτου επιβάλλεται η κήρυξη της ως ανα¬ 
δασωτέας. 

7. Την υπ’ αριθμ. 1715/7.7.2006 αναφορά και σύμφωνη 
γνώμη της Δ/νσης Δασών Ν. Βοιωτίας, αποφασίζουμε: 

Κηρύσσουμε αναδασωτέα, τη Δημόσια δασική έκταση, 
εμβαδού 311.174,637 τ.μ. στη θέση «ΜΟΛΟΓΓΟΣ» περιφέ¬ 
ρειας Δ.Δ. Μαυρονερίου, Δήμου Δαύλιας, με σκοπό, αφ’ 
ενός μεν τη διατήρηση του δασικού της χαρακτήρα, 
ώστε να αποκλειστεί η διάθεσή της για άλλο προορι¬ 
σμό, αφ’ ετέρου δε την επαναδημιουργία της δασικής 
βλάστησης με φυσική ή τεχνίτη αναγέννηση. 

Προσδιορίζεται από τα στοιχεία: 1,2,3,4 29,30,31,1 

όπως φαίνεται στο συνημμένο διάγραμμα το οποίο 
αποτελεί αναπόσπαστο μέρος της αποφάσεως αυτής 
και έχει όρια: 

Ανατολικά: Με δημόσια έκταση δασικού χαρακτήρα. 

Δυτικά: Με δημόσια έκταση δασικού χαρακτήρα. 

Βόρεια: Με δημόσια έκταση δασικού χαρακτήρα. 

Νότια: Με δημόσια έκταση δασικού χαρακτήρα. 

Η απόφαση αυτή ισχύει από της κοινοποιήσεώς της 
αρμοδίως και προ της δημοσιεύσεώς της στην Εφημε¬ 
ρίδα της Κυβερνήσεως (άρθρο 37 ν. 3200/1955). 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσής της (άρθρο 
46 π.δ. 18/1989). 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 13 Ιουλίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια Π.Σ.Ε. 

ΜΑΡΙΑ ΚΕΜΟΥ - ΡΙΖΟΥ 

